ལན་དུ།གནའ་སྔ་མོོ་དང་བསྡུར་ན་ཕྱོགས་མང་པོ་ཞིག་ནས་འགྱུར་ལྡོག་ཆེན་པོ་ཕྱིན་འདུག་སྙམ།གང་ལགས་ཟེར་ན་གནའ་དུས་སུ་བོད་ཀྱི་སྐད་ཡིག་ནི་བོད་ཙམ་མ་ཟད་འབྲུག་ཡུལ་དང་།འབྲས་ལྗོངས།ལ་དྭགས་སོགས་དང་།དེ་བཞིན་མི་རིགས་ལ་མཚོན་ནའང་ཤར་བ་དང་རྟ་མང་།ཡོལ་མོ།བཙུན་པ།སོག་པོ་སོགས་སུ་ཆོས་ཕྱོགས་ཀྱི་ཐོག་ནས་བོད་ཀྱི་སྐད་ཡིག་གི་བཀོལ་སྤྱོད་ནི་གཞི་གཙོ་བོར་འཛིན་སྲོལ་འདུགའོན་ཀྱང་ད་ལྟའི་ཆ་ལ་དོན་རྐྱེན་དང་གནས་སྟངས་མང་པོ་ཞིག་གིས་རྐྱེན་པས་རང་སྐད་ཡིག་གི་གནས་ཚད་དང་།རྒྱུན་ལྡན་མི་ཚེའི་འཚོ་བའི་ཁྲོད་དང་སྔར་བཞིན་རང་མི་རིགས་ཀྱི་སྐད་བརྡ་དང་ཉེ་བའི་ཐོག་ནས་ཐག་ཉེ་སོགས་བཀོལ་སྤྱོད་བྱ་རྒྱུ་ནི་ཧ་ཅང་དཀོན་པོར་གྱུར་དང་འགྱུར་བཞིན་པ་ནི་ཐག་རིང་པོ་ལྟ་མི་དགོས་པར་སོ་སོའི་ངག་ཐོག་ནས་ར་སྤྲོད་གསལ་པོ་མཐོང་གིན་འདུགའོན་ཀྱང་གྱོང་ཞིག་འཁྱེར་ན་ཁེ་ཞིག་ཅེས་པ་ལྟར་ཇི་སྲིད་བོད་མིི་རིགས་ནང་ཁུལ་ཁྲོད་དུ་དེའི་ཁྱབ་ཚད་ཉམས་ཀྱང་།རང་རེའི་དཔལ་ནཱ་ལེན་དྲའི་དམ་པའི་ཆོས་ཀྱི་གཞུང་ལུགས་ཡང་དག་སྟེ།ད་ལྟའི་ཆ་ལ་དབྱིན་སྐད་ནི་རྒྱལ་སྤྱིའི་སྐད་ཡིག་ལྟ་བུར་འགྱུར་བ་བཞིན་རང་རེའི་ནང་པ་སངས་རྒྱས་པའི་ཆོས་ཀྱང་རྒྱལ་སྤྱིའི་ཆོས་ལུགས་ལྟར་གྱུར་ཅིང་།ད་དུང་དེ་ཙམ་མིན་པར་ད་ལྟའི་དུས་རབས་ཉེར་གཅིག་གི་ཁྲོད་དུ་ཕྱིའི་བདེ་སྐྱིད་སྐྲུན་མཁན་ཡིན་ཟེར་མཁན་གྱི་ཡར་ཐོན་ཚན་རིག་དང་ལྷན་དུའང་དཔུང་པ་འདྲ་མཉམ་དུ་འགྲོ་ནུས་པ་ནི་ཆོས་ལུགས་ཀུན་ལས་དེ་ཉིད་གཙོ་བོར་གྱུར་པས་ཧི་མ་ལ་ཡ་དང་།ཨེ་ཤེ་ཡའི་མི་རིགས་བཞིན་དད་ལྡན་ཁོ་ནའི་དབང་གིས་མིན་པར་ཕྱི་གླིང་ནུབ་ཕྱོགས་པ་མང་པོས་དེའི་སློབ་གཉེར་བྱེད་རྒྱུ་ལ་སྤྲོ་བ་འཕེལ་བཞིན་ཡོད་པས་དེ་ཡང་དག་ཅིག་ཤེས་པ་ལ་བོད་པའི་སྐད་ཡིག་གཉིས་ནས་འགྲོ་ལམ་མ་མཆིས་ཚེ་རྒྱུ་རྐྱེན་དེ་དག་ལ་བརྟེན་ནས་སྔར་དང་བསྡུར་ན་བོད་ཀྱི་སྐད་ཡིག་གི་ཁྱབ་ཚད་ནི་རྒྱ་ཇེ་ཆེ་དང་གྲངས་ཚད་ཇེ་མང་དུ་འགྲོ་བཞིན་པ་དང་།རང་རེའི་སྤྱི་ཚོགས་ཁྲོད་དུའང་མགོན་པོ་གང་ཉིད་ཀྱི་བཀའ་སློབ་ལམ་སྟོན་རབ་དང་རིམ་པའི་དབང་གིས།ད་ལྟ་བཙན་བྱོལ་ཁོར་ཡུག་ལ་མཚོན་ནའང་བོད་ཀྱི་སྐད་ཡིག་ལ་དོ་སྣང་ཇེ་ཆེར་འགྲོ་བཞིན་པ་ནི་བོད་གཞུང་སྨན་རྩིས་ཁང་དང་ས་རཱ་བོད་ཀྱི་མཐོ་རིམ་སློབ་གཉེར་ཁང་།ནོར་གླིང་མཐོ་སློབ།ཝ་ཎ་མཐོ་སློབ་དང་དཔེ་སྟོན་སློབ་གྲྭ་སོགས་ཀྱི་སློབ་མའི་གྲངས་ཚད་ལ་ལྟ་ཞིབ་བྱས་ཚེ།སྤྱི་ཚོགས་ཀྱི་ཁོར་ཡུག་ཆུང་ཆུང་ཞིག་ལ་ལྟོས་བཅས་ཀྱིས་དགའ་འོས་པའི་ཆ་ཡང་རྦད་དེ་མེད་པའང་མིན།དེ་ནི་སྔར་ལས་ཀྱང་རང་གི་སྐད་ཡིག་ལ་དགའ་སྣང་འབྱུང་བཞིན་པའི་སྣང་ཚུལ་ཞིག་ཀྱང་ཡོད་པར་སྙམ།